মুক্তিযুদ্ধে নিজের অংশগ্রহণ সম্পর্কে সিলেট এমসি কলেজের রাষ্ট্রবিজ্ঞান বিভাগের সাবেক এই ছাত্র জানান, মুক্তিযোদ্ধের সময় আমি ক্লাস সিক্সে পড়ি। সেই সময় আমার মামা মুক্তিযুদ্ধের কমান্ডার রফিকুল ইসলাম চৌধুরী দোলন ও তাঁর সহযোদ্ধাদের বন্দুকের গুলিসহ বিভিন্ন রকম যুদ্ধপোকরণ সরবরাহ করেছি, বাড়ি বাড়ি গিয়ে মুক্তিযোদ্ধাদের জন্য ধান-চাল, শুকনো খাবার সংগ্রহ করেছি। সংগৃহীত খাদ্যসামগ্রী জীবনের ঝুঁকি নিয়ে পৌঁছে দিয়েছি মুক্তিযোদ্ধাদের শিবিরে। সেই অর্থে আমিও মুক্তিযোদ্ধা। কিন্তু কখনো আমি নিজেকে মুক্তিযোদ্ধা হিসেবে দাবি করিনি। নেইনি সরকারের বিশেষ কোনো সুযোগ-সুবিধা।